El a declarat că i s-ar părea firească retragerea PSD de la guvernare, de vreme ce a pierdut alegerile prezidenţiale.

„Poporul a ales și într-o proportie covârșitoare. Cred ca e o lecție pentru noi și cred că trebuie să facem un pas în lateral, dacă nu chiar în spate”, a spus Robert Negoiță.

„Cred că după acest vot ar trebui să dăm ocazia echipei domnului Iohannis să vină să guverneze. Eu sper sincer că ne va demonstra cum anume se poate o altfel de politică. Cred că nu mai trebuie să ținem de această guvernare, ci dimpotrivă”, a adăugat vicepreşedintele PSD.